
ΕΞΑΙΡΕΤΙΚΑ ΕΠΕΙΓΟΝ

ΘΕΜΑ : Διευκρινίσεις σχετικά με το ανώτατο όριο ασφαλιστέων μηνιαίων αποδοχών των νεοασφαλιζομένων του Ν. 2084/1992 προερχόμενων από εντασσόμενα στο ΙΚΑ-ΕΤΑΜ Ταμεία, Τομείς και Αυτοτελείς Κλάδους.
ΣΧΕΤ.: α) Εγκύκλιες ΙΚΑ-ΕΤΑΜ: ΕΓΚΥΚΛΙΟΣ ΑΡ.50/19.04.04, 61/2008, 74/2008, 75/2008, 76/2008, 77/2008, 78/2008 β) Γενικό Έγγραφο Α40/20/13.6.2008.

Σε συνέχεια των ανωτέρα) επισημαίνουμε ότι:

Όπως είναι γνωστό, το ανώτατο όριο ασφαλιστέων μηνιαίων αποδοχών για τους νεοασφαλιζόμενους από 1/1/93 και εφεξής υπολογίζεται στο οκταπλάσιο του κατά το έτος 1991 μέσου μηνιαίου κατά κεφαλήν ΑΕΠ, αναπροσαρμοζόμενου με το εκάστοτε ποσοστό αύξησης των συντάξεων των δημοσίων υπαλλήλων.

Το εν λόγω ποσό έχει διαμορφωθεί από 1/10/2008 σε 5.543,55 ευρώ ενώ για το χρονικό διάστημα από 1.1.2008 μέχρι 30.9.2008 σε 5.437,96 ευρώ.

Με το παρόν έγγραφο διευκρινίζουμε ότι, τα προαναφερόμενα ισχύουν και για τους νεοασφαλιζόμενους από 1/1/93 και εφεξής, οι οποίοι κατά την ημερομηνία ένταξης των αναφερομένων στις ανωτέρω σχετικές εγκύκλιες διαταγές Ταμείων, Τομέων και Αυτοτελών Κλάδων στο ΙΚΑ-ΕΤΑΜ ήταν ασφαλισμένοι σε αυτά.




Ο ΓΕΝΙΚΟΣ ΔΙΕΥΘΥΝΤΗΣ ΑΣΦΑΛΙΣΤΙΚΩΝ ΥΠΗΡΕΣΙΩΝ
ΔΗΜΗΤΡΙΟΣ ΑΒΕΛΛΑΣ

